Arifin C. Noer

Arifin Chairin Noer (10 Maret 1941 – 28 Mei 1995), lebbi èkennal kalabân Arifin C. Noer, panèka sutraḍara teater bân film Inḍonèsia sè mennang pan-bârâmpan Piala Citra ghâbây Film Terbaik, Sutraḍara Terbaik, bân Skenario Terbaik.

 Kaoḍi'ân Awwâl bân Karier 

 Kaoḍi'ân Awwâl 
Arifin èlahèrraghi è Cirebon è tangghâl 10 Maret 1941, ana' kaḍuwâ'na Mohammaḍ Aḍnan. Arifin lulus ḍâri SḌ Taman Siswa è Cirebon, saterrossa SMP Muhammaḍiyah è Cirebon, saterrossa SMA Negeri Cirebon, namong ta’ lulus. Saellana jâriya ngallè ka SMA Jurnalistik è Solo. Saellana jârèya, Arifin maso' ka Fakultas Ilmu Sosial bân Politik è Universitas Cokroaminoto è Yogyakarta.

Arifin Molaè nolès carèta panḍâ' bân puisi è ḍâlem SMP bân makèrèm tolèsanna ḍâ' majalah sè èterbitaghi è Cirebon bân Banḍung. è bâkto asakola, aba'na noro' Lingkaran Ḍrama Renḍra, ban dhâddhi angghuta Himpunan panglèbur Sastra Sorakarta, se jhughân arencana aghi Arè Puisi.Sinematek Indonesia & Badan Penelitian dan Pengembangan, Penerangan, Departemen Penerangan RI. (1979). Apa Siapa Orang Film Indonesia 1926-1978. hlm. 52 è ka'dhinto Arifin nemmo latar bhâkal teater sè kowat. Ḍâlem kelompok drama sè epaddhek sareng W.S. Renḍra, salèrana jhughân molaè nolès bân ngator sanjâ'na dhibi', akadhi Kapai Kapai, Tengul, Maḍekur bân Tarkeni, Umang-Umang, bân Sanḍek Pemuda Pekerja. Saterrossa, bâkto akuliah, noro’ Teater Muslim, se epimpin Mohammaḍ Ḍiponegoro. Saterrossa ngallè ka Jakarta bân maddhek Teater Kecil è taon 1968.

Ḍâri taon 1972 kantos 1973, Arifin noro' Program writing Internasional è Universitas Iowa, Iowa, Amèrika Serikat.Rampan, Korrie Layun. Leksikon susastra Indonesia. Balai Pustaka, 2000, Jakarta. Halaman 62. Biografi Arifin C. Noer

 Karier 
è tengnga minat bân mèmpè dhâddhi seniman, Arifin nerrossaghi karir dhâddhi manajer personel ka'angghuy Yayasan Ḍana Bhântoan Haji Inḍonèsia bân wartawan ka'angghuy harian Pelopor Baru.

Ngako ajhâr dhibi' è sinematografi, Arifin pernah molaè alako kalabân kamera bâkto Wim Umboh aghâbây film Kugapai Cintamu è taon 1976. Arifin arassa jhâ' pangalamanna dhâddhi sutradara teater panèka lanḍhâsan sè èkaparlo è inḍustri filem. ḍebut sutraḍarana panèka Suci Sang Primaḍona, sè èproduksi sareng PT Gramedia Film.

Salaèn noro' teater bân filem, salèrana jhughân aktif è biḍang sastra, nolès naskah drama bân puisi.

 Tangghâpan è karyana 
Naskana, "Lampu Neon, atau Nenek Tercinta," mennang Lomba Teater Muslim 1987. Mega-Mega mennang juara ḍuwâ' lomba naskah ḍrama Ḍewan Teater Nasional Inḍonèsia (BPTNI).

 Sombher